Source: http://www.uniadopravcov.sk/novinky/
Timestamp: 2018-08-20 01:24:23+00:00
Document Index: 14291453

Matched Legal Cases: ['§8', '§ 8', '§ 8', '§ 8', '§ 8', '§ 8', '§ 8', '§ 14', '§ 22', '§ 25', '§ 27', '§ 27']

UNAS - Únia Autodopravcov Slovenska
Partner SATUM - Vaše poistenie v rukách profesionálov
Nariadenie TK mimo ustanovených lehôt v inom čl. štáte EÚ
Madison - predstavenie služieb v oblasti vrátenia DPH a spotrebných daní
14.08.2018 tlačova sprava
V Banskej Bystrici dňa 14.8.2018…...................
Vyjadrenie Únie autodopravcov Slovenska k situácii ČESMAD a v oblasti ochrany práv autodopravcov
UNAS je záujmovým združením nezávislých slovenských autodopravcov. Svoju činnosť zameranú na ochranu oprávnených záujmov autodopravcov vyvíja už od 10.12. 2010…............
Po celý čas svojej existencie sme predkladali návrhy na zlepšenie postavenia autodopravcov, ale aj bežných vodičov na Slovensku. Za ostatné dva roky sme svoje návrhy predložili Ministerstvu dopravy, regionálneho rozvoja a výstavby, Ministerstvu vnútra ale aj poslancom a poslaneckým klubom v NR SR. Aktívne sme sa zasadzovali za zníženie sankcií za omeškanie s vykonaním povinných technických a emisných kontrol vozidiel, za zmenu v oblasti nadmernej a nadrozmernej dopravy tak, aby sa znížil vplyv nepovolenej nadmernej prepravy na kvalitu našich ciest, zasadzovali sme sa za úpravu daňových a poplatkových povinností autodopravcov na Slovensku tak, aby toto zaťaženie bolo porovnateľn&ea cute; s podmienkami daňového a poplatkového zaťaženia v okolitých krajinách, najmä v Česku, Maďarskuá a v Poľsku, navrhovali sme legislatívne úpravy zákona o výbere mýta v časti používania palubných jednotiek a zníženia niektorých neprimerane vysokých sankcií za menej závažné porušenia zákona o výbere mýta. Taktiež sme navrhovali Ministerstvu práce, sociálnych vecí a rodiny, aby prejednalo s partnerskými ministerstvami v krajinách EÚ konkrétne postupy, ktoré by zjednotili a najmä zjednodušili preukazovanie výšky mzdy vysielaných pracovníkov vyplývajúcimi zo smernice č. 96/71/ES o vysielaní pracovníkov v rámci poskytovania služieb a inými nadväzujúcimi euró ;pskymi predpismi zamedzujúcimi mzdovému a sociálnemu dumpingu. Pripomienkovali sme niektoré návrhy zákonov a európskych predpisov, ktoré sa týkali autodopravy.
Naše združenie nemá žiadny profesionálny aparát, napriek tomu sa snaží vyvíjať iniciatívy smerujúce k zlepšeniu podmienok v oblasti autodopravy, ktorá je dnes jednou z najkonkurenčnejších oblastí podnikania. Opakovane sme vyzývali ostatné organizácie, aby sa pridali k niektorým našim iniciatívam. Osobitne sme navrhovali spoluprácu združeniu ČESMAD Slovakia, ktoré je najväčším a najvýznamnejším združením autodopravcov u nás. Bohužiaľ, naše ponuky na spoluprácu sa nestretli s pochopením. Dôvody boli čiastočne osobné, ale boli to najmä vn& uacu te;torné problémy v tomto združení, ktor é zabránili spoločnému postupu pri presadzovaní záujmov nielen členov UNAS, ale aj členov ČESMAD-u Slovakia a ostatných autodopravcov.
V súčasnosti naše združenie smeruje svoje aktivity k štandardizácii vzťahov a pravidiel spolupráce s Ministerstvom dopravy, výstavy a regionálneho rozvoja SR. Predložili sme návrh Memoranda, ktoré je momentálne na MDVSR v pripomienkovom konaní. Po jeho podpise sa vytvorí rámec užšej spolupráce pri riešení preblematiky konkurencieschopnosti slovenských podnikateľov v autodoprave. Toto Memorandum nie je určené len pre UNAS. Je koncipované pre široký okruh fyzických aj právnických osôb podnikajúcich v rôznych segmentoch autodopravy. Bolo by dobré, ak by sa do jeho prípravy a nesk& amp; ocirc;r aj aplikácie zapojilo čo najviac tý chto subjektov tak, aby sa vytvorila platforma reprezentujúca rozhodujúcu časť autodopravcov, ktorá by vedela tlmočiť stanoviská svojich členov a vo vzájomnej spolupráci pripomienkovala predpisy, majúce vplyv na prácu autodopravcov.
Predstavenstvo UNAS-
09.07.2018 zápisnica
Záznam z pracovného stretnutia so zástupcami UNAS a ÚAMK dňa 25. 5. 2018
Mgr. Ladislava Cengelová, štátna tajomníčka (ŠT)
Peter Varga, MBA, MSc., generálny riaditeľ sekcie cestnej dopravy a pozemných komunikácií (GR)
Mgr. Tomáš Pšenka, vedúci oddelenia cestného hospodárstva
Ľubomír Hadvičák, UNAS
Stanislav Skála, UNAS
Lucia Majerská, ÚAMK
Priebeh pracovného stretnutia:
ŠT privítala všetkých zúčastnených, v rámci pracovného stretnutia sa viedla diskusia k bodom, ktoré adresoval UNAS a ÚAMK otvoreným listom predsedovi vlády SR;
boli prezentované pozitívne kroky, ktoré sa urobili v prospech autodopravcov, postoj Slovenska k návrhom EK v rámci tzv. 1. cestného balíka;
ŠT informovala o svojom liste p. Meager, štátnej tajomníčke MF SR, s požiadavkou na stretnutie vo veci daňového zaťaženia autodopravcov (cestná daň, spotrebná daň, daň z neživotného poistenia);
UNAS by chcel pre autodopravcov podmienky ako majú v krajinách V4 (cestná daň, mýto, PZP atď.);
prebehla diskusia k oblasti PZP, UNAS uvádza nárast výšky poistiek, zaslal podnet na PMÚ vo veci kartelu komerčných poisťovní, ŠT prisľúbila zistiť aké sú kontrolné nástroje v tejto oblasti, dohľad by mal byť vykonávaný zo strany NBS;
p. Varga (GR) uviedol, že problematiku PZP budeme tlmočiť na MF SR;
UNAS by uvítal pomoc a podporu MDV SR pri komunikácií s MF SR;
UNAS otvoril otázku povolenia predbiehania nákladných vozidiel, táto otázka je v gescii PZ SR MV SR, ktoré pripravuje novelu zákona č. 8/2009 Z. z., UNAS považuje povolenie v časovom rozsahu 22:00 – 04:00 za nedostatočné;
UNAS opätovne otvoril otázku zmluvnej pokuty SkyTollu, a. s. za nevrátenie palubnej jednotky (OBU), GR uviedol, že OBU sa zablokuje po pol roku inaktivity, stačí jeden kontakt s prevádzkoteľom systému (kontaktné miesto, email, zákaznícka linka); bolo navrhnuté, či by UNAS akceptoval zvýšenie zálohy za OBU, keďže zmluvná pokuta je upravená VOP, nie je riešenie v rukách ministerstva;
UNAS namieta vysokú pokutu za porušenie zákazu vjazdu vozidiel nad 12 ton podľa zákona č. 8/2009 Z. z. v gescii MV SR;
UNAS by rád podpísal s MDV SR memorandum o spolupráci, ŠT sa spýtala, či to považujú za tak zásadné, keďže komunikácia prebieha, pri zmene legislatívy sú návrhy dopravcom zasielané v rámci povinných konzultácií v PPK, majú možnosť sa vyjadriť v MPK;
v rámci návrhov európskej legislatívy sú tieto zo strany MV SR pripomienkované s ohľadom na dopady na slovenských dopravcov;
p. Hadvičák uviedol, že niektoré veci v prospech dopravcov vo vzťahu k MDV SR sa podarilo upraviť, treba však riešiť záležitosti v gescii MF SR;
MDV SR je otvorené komunikácii so zástupcami autodopravcov;
ŠT zváži podpis memoranda o spolupráci;
ŠT bude komunikovať so ŠT MF SR otázku daní;
MF SR bude oslovené vo veci povinného zmluvného poistenia;
MV SR bude oslovené vo veci znižovania veku vodičov NV;
MDV SR bude rokovať s MV SR vo veci pokuty za porušenie zákazu vjazdu vozidiel nad 12 ton;
Zapísal: Mgr. Tomáš Pšenka
Schválil: Mgr. Ladislava Cengelová, štátna tajomníčka, Peter Varga, MBA, MSc.
26.06.2018 pripomienka zákonu
zasielame Vám informáciu o začatom medzirezortnom pripomienkovom konaní k zákonu, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa menia a dopĺňaj
ú niektoré zákony.
Ak Vám už bol doručený tento materiál, prosíme Vás, aby ste si stiahli súbory ešte raz, vzhľadom na to, že bola vykonaná aktualizácia tejto stránky.
Materiál je možné stiahnuť na stránke pod odkazom:
https://www.slov-lex.sk/legislativne-procesy/-/SK/dokumenty/LP-2018-311
Vaše pripomienky k návrhu zákona si môžete uplatniť v rámci medzirezortného pripomienkového konania do 16.7.2018.
04.06.2018 MEMORANDUM
Prinášame Vám novinky z Autodopravy NOVINKY UNAS
Únie autodopravcov Slovenska a Ministerstva dopravy a výstavby Slovenskej republiky
Účastníci dnešného stretnutia – zástupcovia Únie autodopravcov Slovenska ako profesijného združenia a zástupcovia Ministerstva dopravy a výstavby Slovenskej republiky, vedomí si úlohy a významu nákladnej prepravy pre rozvoj ekonomiky Slovenskej republiky a pre udržanie jej postavenia v rámci spoločného trhu v EÚ, ako aj sociálneho rozmeru fungovania národných autodopravcov, zastávajúc odmietanie akejkoľvek diskriminácie hospodárskych subjektov na trhu, uvedomujúc si nerovnováhy spôsobené rozdielnymi právnymi predpismi v členských krajinách EÚ, prijali toto spoločné memorandum.
Signatári tohto Memoranda vyhlasujú, že sú si vedomí obmedzení vyplývajúcich zo svojho mandátu a kompetencií. Za týmto účelom sú pripravení rokovať o dielčích otázkach na požiadanie ktorejkoľvek zo strán.
Spolupráca signatárov sa vzťahuje na oblasť medzinárodnej nákladnej automobilovej dopravy, kabotáže, vnútornej nákladnej dopravy a hromadnej cestnej prepravy osôb.
Signatári tohto memoranda vyhlasujú, že budú podporovať aktivity tretích osôb v danej oblasti vrátane ich účasti na tomto memorande.
Únia autodopravcov Slovenska má záujem na vytvorení takých podmienok zo strany orgánov verejnej moci na Slovensku pre autodopravcov, aby tieto boli porovnateľné s podmienkami v štátoch V4. Jedná sa o daňové, odvodové, poplatkové a iné administratívno technické podmienky vytvorené pre podnikateľov v autodoprave na Slovensku.
Ministerstvo dopravy a výstavby Slovenskej republiky má záujem na korektnej spolupráci so združeniami autodopravcov, pričom akceptuje ich oprávnené požiadavky na zmenu legislatívneho rámca upravujúceho rôzne aspekty podnikania v tomto obore.
Signatári memoranda si budú vzájomne predkladať námety na rokovania a podnety na zmenu legislatívy, a za účelom ich prejednania si dohodnú spoločné stretnutia, pričom môžu podľa potreby prizvať na tieto stretnutia aj tretie osoby. Pred spoločným stretnutím zašle oslovená strana svoje písomné stanovisko strane, ktorá podnet zaslala a ostatným osobám, ktoré budú na stretnutie prizvané.
Únia autodopravcov Slovenska sa zaväzuje poskytnúť výstupy zo svojej činnosti podľa tohto memoranda tretím osobám, najmä iným profesijným a záujmovým združeniam autodopravcov a vodičských združení. Zaväzuje sa predkladať aj návrhy tretích osôb na rokovanie, ktoré budú v súlade s cieľmi a ustanoveniami tohto memoranda, ak o to tretia osoba požiada.
Ministerstvo dopravy a výstavby Slovenskej republiky bude v rámci svojej činnosti podporovať všetkých národných autodopravcov, najmä bude podporovať legislatívne, administratívne prípadne aj finančne záujmové združenia, ktoré ponúknu riešenia na zlepšenie cestnej infraštruktúry, bezpečnosti cestnej premávky a zlepšenie podnikateľského prostredia v autodoprave. Zároveň bude v spolupráci s Úniou autodopravcov Slovenska a inými záujmovými združeniami sledovať vývoj na trhu v nákladnej preprave v okolitých štátoch, najmä štátoch V4, a v rámci legislatívneho procesu bude presadzovať také riešenia, ktoré nebudú zvyšovať finančnú a administratívnu záťaž slovenských autodopravcov v porovnaní s ich konkurentami v krajinách V4.
česmad nema zaujem o navrch memoranda z dielne UNAS aby sme mali také naklady ako ma v4
za Úniu autodopravcov Slovenska za Ministerstvo dopravy a výstavby SR
04.06.2018 Návrch zákona
Zmena zákona o povinnom zmluvnom poistení
Navrhujeme zmeniť §8 zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov (ďalej len zákon o PZP) za účelom obmedzenia svojvoľnej, jednostrannej a neočakávanej zmeny výšky poistného zo strany poisťovní.
Pretože systém povinného zmluvného poistenia je regulovaný štátom, je nanútený štátom ako spotrebiteľom, tak aj poskytovateľom poistenia, je dôležité, aby reguloval aj výšku poistného a zabezpečoval spravodlivé určovanie jeho výšky. Doterajšie znenie § 8 ods. 1 neposkytuje zúčastneným osobám účinný nástroj na verejnú kontrolu určovania výšky poistného.
Navrhujeme preto, aby sa za § 8 doplnil § 8a nasledovného znenia:
(1) Výška poistného podľa § 8 ods. 1 je určovaná nariadením vlády vždy na nasledujúci kalendárny rok, a to jednotne pre viac poskytovateľov poistenia, alebo individuálne pre každého jednotlivého poskytovateľa poistného.
(2) O úprave sumy poistného podľa § 8 ods. 1 na obdobie nasledujúceho kalendárneho roka rokujú zástupcovia poisťovateľov, zástupcovia poistencov a zástupca NBS najneskôr od 1. októbra.
(3) Ak sa zástupcovia poisťovateľov, zástupcovia poistencov a zástupca NBS dohodnú na úprave sumy poistného do 15. novembra, dohodu o výške poistného pre jednotlivé druhy vozidiel predložia Ministerstvu financií Slovenskej republiky (ďalej len „ministerstvo“). Ministerstvo predloží návrh nariadenia vlády, ktorým sa navrhne ustanoviť výšku poistného pre jednotlivé druhy vozidiel vo výške dohodnutej zástupcami poisťovateľov a zástupcami poistencov na rokovanie vlády do 30. novembra.
(4) Ak zástupcovia poisťovateľov, zástupcovia poistencov a zástupca NBS nepredložia dohodu o výške poistného pre jednotlivé druhy vozidiel ministerstvu do 15. novembra, najneskôr do 30. novembra predložia ministerstvu svoje návrhy a pripomienky na úpravu výšky poistného pre jednotlivé druhy vozidiel. Ministerstvo po preskúmaní predložených návrhov a pripomienok predloží na rokovanie vlády návrh nariadenia vlády, ktorým sa ustanovuje výška poistného pre jednotlivé druhy vozidiel určená podľa § 8, do 15. decembra.
11.05.2018 POZVANAK
Únia Autodopravcov Slovenska UNAS a UMAK zvoláva svojich členov aj nečlenov sympatizantov na dňa 20.5. 2018 o 13.00hod. na stretnutie, ktoré sa uskutoční v MOTEL Rote 66 Družby 322, Lopej časť Podbrezovej, okres Brezno. Situácia v doprave je vážna
predsedníctvo Vás žiada k ďalšiemu stretnutiu k príprave štrajku a koordinácie. Dúfame, že z Vašej strany sa zúčastnite aby sme mohli bojovať spoločne za lepšie podmienky ako sú cestne dane, PZP, pokuty a náklady ako ma V4. Nenechajme sa stále okrádať týmito skorunpovaními politikmi a postavme sa im na odpor za lepšie podmienky ako to urobili ostané spoločnosti. Dúfame, že pochopíte vážnosť situácie a uvedomíte si možnosť riešenia a zúčastníte sa.
03.05.2018 tlačova sprava
Dnešné rokovanie UNAS a ÚAMK SR prijalo nasledovné závery:
- podporiť morálne poľnohospodárov s dobrovoľnou úcasťou členov UNAS
- v prípade nesplnenia požiadavky rokovať s predsedom vlády, pripraviť vlastnú nátlakovu akciu
- vychodiská a podmienky pre prácu autodopravcov požadovať ako vo V4
01.05.2018 POZVANAK
Únia Autodopravcov Slovenska UNAS a UAMK zvoláva svojich členov aj nečlenov sympatizantov na dňa 3.5. 2018 o 13.00hod. na stretnutie ktoré sa uskutoční v MOTEL Rote 66 Družby 322, Lopej časť Podbrezovej, okres Brezno. Nakoľko situácia v doprave je vážna z našej strany boli podané žaloby na PZP,MVSR, MDSR, preto očakávame zvýšenú účasť, vaše návrhy a nápady na zlepšenie situácie pre rok 2018 pripadne na dohode o štrajku. S ohľadom na neodpovedanie, resp. ignorovanie požiadaviek UNAS, UAMK a ATB predsedom Vlády SR, sa zúčastnené strany dohodli na Celoslovenskom stretnutí za účelom zvyšovania PZP a Cestných dani a vratky zo spotrebnej dani a pokút.
Apelujeme na Vašu osobnú uvedomelosť a zodpovednosť. Budeme radi, ak nám potvrdíte svoju účasť alebo neúčasť s prípadným odôvodnením na email uniadopravcov@uniadopravcov.sk.
Ďakujeme a ostávame vo viere, že plne pochopíte vážnosť danej situácie a uvedomíte si možnosť riešenia. S pozdravom, kto chce hľadať pravdu nech príde a kto chce hľadať lož nech je doma .
08.03.2018 UNAS UMAK
Únia autodopravcov Slovenska, Ústredný automotoklub Slovenská republika a
Únia taxikárov z Bratislavy, vyzývajú svojich členov, priaznivcov a
sympatizantov, aby zachovali dôstojnosť a zákonné riešenie aktuálne
vzniknutej spoločenskej situácie.
Našim cieľom je zachovanie zákonného poriadku a vytváranie dôstojných
podmienok pre našu prácu a budeme sa dožadovať občanských práv všetkých motoristov deklarovanych v liste 30.11.2018 premierovi Robertovi Ficovi.
Sme pripravení podporiť zákonné kroky občianskej verejnosti k progresu, dosiahmutie a splnenia naších požiadaviek so
zachovaniu ústavnosti v Slovenskej republike aj nasadením našej
automobilovej techniky.
07.01.2018 POZVANAK
Únia Autodopravcov Slovenska si Vás dovoľuje pozvať na plenárne zhromaždenie
Dátum 27.januara 2018 MOTEL Rote 66 Družby322, Lopej čast. Podbrezovej, okres Brezno o 13,00 Hod
1.OTVORENIE PRIVÍTANIE
2.Správa prezidenta združenia
3.Správa o činnosti predsedníctva združenia
4.Správa o činnosti hospodárenia
5. Voľba do predsedníctva
6.Návrhy a diskusia
7.Poďakovanie a záver
Nakoľko situácia v doprave je vážna z našej strany boli podané žaloby na PZP,MVSR , MDSR. , preto očakávame zvýšenú účasť, vaše návrhy a nápady na zlepšenie situácie pre rok 2018.
Ďakujeme a ostávame vo viere, že plne pochopíte vážnosť danej situácie a uvedomíte si možnosť riešenia. S pozdravom
30.11.2017 UNAS A UMAK CHCE ROKOVAT Z FICOM
UNAS A UMAK CHCU ROKOVAT Z ROBERTOM FICOM http://www.info.sk/sprava/139242/unas-a-uamk-chcu-rokovat-s-robertom-ficom-o-problemoch-autodopravcov-aj-o-nehodovosti/
30.11.2017 kartel
v zmysle dnesnej dohody Vam posielam nizsie text emailu spolu s
prilusnymi prílohami- dokumentmi, ktory prosim rozposlat Vasim clenom.
Michal Tupy
dovolujem si Vas touto cestou oslovit a predstavit Vam nasu ponuku,
nakolko som presvedceny, ze by mohla byt pre Vas zaujimava.
Nasa skupina VIGILANTIBUS IURA zdruzuje odbornikov, ktori sa
specializuju na oblast vycislovania a vymahania skody, ktora vznikla v
suvislosti s porusenim komunitarneho sutazneho prava. Mame bohate
skusenosti v tejto oblasti na Slovensku.
Konkretne v tomto pripade, ktory Vam davam do pozornosti, plati, ze v
dosledku dlhotrvajuceho kartelu vyrobcov nakladnych vozidiel odhaleného
a sankcionovaneho zo strany Europskej komisie, je vysoko pravdepodobne,
ze Vam ako prevadzkovatelovi nakladneho vozidla vznikla nemala skoda.
Tato skoda spociva vo forme predrazeneho obstarania vozidla. Presna
vyska skody je samozrejme individualna a je vysledkom vysoko odbornej
pravnej a ekonomickej analyzy z nasej strany. Podla prvych, hrubych
odhadov vyska Vasho naroku v spojeni s plynutim sankcneho uroku od
datumu obstarania vozidla, moze dosiahnut nemalu hodnotu, t.j. vysku
skody, ktoru utrpela Vasa spolocnost a ktora je narokovatelna voci
kartelistom.
Aktualne sme vo faze pripravy prveho kola hromadnej zaloby, medzi inými
aj s klientmi, ktori posobia v sektore dopravy, pripadne stavebnictva,
obdobne ako Vasa spolocnost, preto mame zato, ze v pripade Vasho
pripojenia sa by bolo mozne dosiahnut zaujimavy synergicky efekt. Pre
Vas to predstavuje nulovy naklad a riziko, nakolko vsetky naklady a
poplatky spojene s pripravou procesu, najme s vycislenim skody a s
naslednym sudnym a mimosudnym vymahanim hradime vylucne sami, teda bez
Vasej spoluucasti.
Nasa odmena bude vylucne podielova, cize v pripade uspesneho vymozenia
by bol nas podiel na vymozenej sume vo vyske 30% a 70% je podiel Vasej
spolocnosti. V nasej casti (30%) su uz zahrnute vsetky naklady a
poplatky, ktore budeme znasat.
V pripade neuspechu by ste neplatili ziadnu sumu, k comu sa zmluvne
zaviazeme.
V pripade, ze Vas tato ponuka zaujala dalsie informacie najdete na
informacnom webe www.kamionovykartel.sk
Pre dalsiu komunikaciu a otazky pouzivajte vylucne nasledovne emailove
sabik@slcpartners.sk
V prilohe pripajam vzorovu zmluvu o postupeni pohladavky a xls subor,
ktory sluzi pre ucel vycislenia Vasho naroku.
DOLEZITE: UZAVIERKA PRIJIMANIA PODKLADOV JE PIATOK 22.12.2017 !
Dakujem a tesime sa na spolupracu,
Mgr. Michal Tupy
VIGILANTIBUS IURA Group
tel: 0905 322461
www.vigilantibus-iura.eu
S pozdravom/ With regards,
18.11.2017 žaloba
V Banskej Bystrici dňa …14.11.2017...................
Oznámenie Únie autodopravcov Slovenska (UNAS) o možnom nedovolenom obmedzovaní hospodárskej súťaže zo strany niektorých poisťovní
Členovia občianskeho združenia UNAS hromadne poukazujú na skokové zvyšovanie cien poistného za povinné zmluvné poistenie motorových vozidiel zo strany niektorých poisťovní.
Poisťovne Allianz - Slovenská poisťovňa, a. s., Dostojevského rad 4, 815 74 Bratislava, KOOPERATIVA a.s., Vienna Insurance Group, Štefanovičova 4 Bratislava 816 23 a KOMUNÁLNA poisťovňa, a.s. Vienna Insurance Group, Štefánikova 17, Bratislava 811 05 od roku 2016 zvýšili poistné za povinné zmluvné poistenie ťahačov zo sumy 500,- € na 1400,- € v roku 2017 a na rok 2018 oznámili výšku poistného na 1980,- €. Za dva roky tak ide o takmer 300%-né zvýšenie vyberaného základného poistného.
Jednotliví dopravcovia sa nedokážu dostať k relevantným informáciám a dôvodom takéhoto rapídneho zvýšenia povinných platieb za zákonné poistenie motorových vozidiel.
UNAS konštatuje, že takéto konanie poisťovní je schopné privodiť zhoršenie hospodárenia podstatnej časti autodopravcov na trhu vzhľadom na vysokú konkurenčnosť podnikateľského prostredia na tomto trhu a z toho vyplývajúcu nízku pružnosť cien za prepravu. V tejto súvislosti poukazujeme na majetkové a personálne prepojenie poisťovní KOPERATIVA a KOMUNÁLNA poisťovňa (obe sú členmi Vienna Insurance Group a obe majú od 30.6.2017 za predsedu predstavenstva a generálneho riaditeľa Ing. Vladimíra Bakeša). Z uvedeného dôvodu existuje podozrenie z účelového spoločného konania.
Podľa § 14 ods. 1 zákona č. 136/2001 Z.z. Zákon o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov (ďalej len ZOHS) je Úrad ústredným orgánom štátnej správy Slovenskej republiky na ochranu a podporu súťaže.
Podľa § 22 ods. 1 písm. b) ZOHS Úrad vykonáva prešetrovanie na účel zistenia, či je dôvod na začatie konania podľa tohto zákona.
Podľa § 25 ods. 1 a ods. 2 sa konanie začína z vlastného podnetu úradu alebo na návrh účastníka konania. Vo veci dohody obmedzujúcej súťaž, vo veci zneužívania dominantného postavenia a vo veci iných foriem nedovoleného obmedzovania súťaže sa začína konanie vždy z vlastného podnetu úradu. Úrad môže začať konanie z vlastného podnetu aj na základe písomného oznámenia fyzickej osoby alebo právnickej osoby. Ak o to fyzická osoba alebo právnická osoba, ktorá podala písomné oznámenie, požiada, úrad ju písomne upovedomí o ďalšom postupe v danej veci v lehote dvoch mesiacov odo dňa doručenia tejto žiadosti.
Podľa § 27 ods. 1 ZOHS sa treťou stranou na účely tohto zákona rozumie fyzická osoba alebo právnická osoba, ktorá nie je účastníkom konania, najmä spotrebiteľ, dodávateľ, odberateľ a konkurent účastníka konania.
Podľa § 27 ods. 3 ZOHS ak tretie strany písomne požiadajú o vyjadrenie sa k predmetu konania a preukážu záujem na veci, úrad ich bude o predmete konania informovať v primeranom rozsahu a určí im lehotu, v ktorej môžu vyjadriť svoje stanovisko.
Z vyššie uvedených dôvodov navrhujeme, aby Protimonopolný úrad ako orgán zákonom určený preveril dôvodnosť a oprávnenosť postupu spomínaných troch poisťovní z hľadiska ochrany hospodárskej súťaže, a v prípade, ak zaháji z vlastného podnetu konanie v uvedenej veci, aby naše občianske združenie upovedomil o ďalšom postupe v danej veci v zákonom stanovenej lehote. Taktiež žiadame, aby sme ako tretia strana (združenie obhajujúce záujmy autodopravcov na Slovensku) boli informovaní o predmete prípadného konania tak, aby sme mohli k veci vypracovať svoje stanovisko.
V prípade, ak toto podanie bude potrebné doplniť, resp. ak bude potrebné predložiť Úradu doklady, sme pripravení osloviť našich členov a Vami požadované podklady Vám v primeranej lehote zaslať.
za UNAS
22.08.2017 hlavné správy
Posielam Vám odkaz na publikovaný článok:
http://www.hlavnespravy.sk/autodopravcovia-apeluju-na-vuc-ky-zabrante-pretazovaniu-kamionov-ziadajte-spoluzodpovednost-odosielatela-tovaru/1109800
16.08.2017 Návrch zákona
nakladajuca organizacia ustanovenie.docx
16.08.2017 Spravovani pohľadávok
dovoľte mi na úvod stručne predstaviť našu spoločnosť - s čím sa zaoberáme a aké služby Vám môžeme ponúknuť.
Firma Cash Global Slovakia s. r. o. sa zaoberá mimosúdnym vymáhaním vnútroštátnych a zahraničných pohľadávok. Na slovenskom trhu pôsobíme už 10 rokov.
Naša spoločnosť sa zameriava hlavne na profesionalitu, diskrétnosť a rýchlosť.
- bezplatné a nezáväzné preverenie dlžníkov/klientov pomocou našej aktuálnej internej databázy rozširujúcej sa od r.2005.
- vymáhame pohľadávok od dlžníkov na území SR ako aj v zahraničí /províziu platíte až po vymožení pohľadávky/
- poskytujeme možnosť zapožičania loga našej firmy – formou pečiatky
Všetky starosti a problémy s vymáhaním pohľadávok nechajte na našich profesionálne vyškolených kolegov.
V prípade ak Vás naša ponuka zaujala, budem od Vás potrebovať nasledujúce podklady:
- názov a adresa spoločnosti dlžníka
- faktúra /dodací list, zmluva, objednávka/
- iné súvisiace podklady
V prípade záujmu sa môžeme dohodnúť na osobnom stretnutí.
V prípade akýchkoľvek otázok alebo nejasností ma prosím kontaktujte.
Spravovanie pohľadávok
Mobil: +421 911 319 305
E-mail: sk@cash-global.com
Web: www.cash-global.com
16.07.2017 truck noviny
TBSK2017_aktuality 13.pdf
11.07.2017 slobodný vysielač
myto problematiky dopravcov Slobodný vysielač
https://soundcloud.com/slobodnyvysielac/konspiracny-byt-39-2017-07-06-diskusia-s-clenmi-predstavenstva-unie-autodopravcov-slovenska
07.07.2017 mýto
posielam Vám reakcie členov jednotlivých parlamentných strán
týkajúcich sa mýta:
http://www.hlavnespravy.sk/unas-navrhuje-uzakonit-aby-sa-znacna-cast-z-myta-vratila-infrastruktury-pozname-stanovisko-parlamentnych-stran/1059248
30.06.2017 návrch zákona myto
link http://www.hlavnespravy.sk/unas-budu-peniaze-na-dialnice-ak-parlament-uzakoni-aby-sa-znacna-cast-z-myta-vratila-infrastruktury/1054580
Copyright © 2014 UNAS - Únia Autodopravcov Slovenska
IČO: 42111188, DIČ: 2023054682